FI Euroopan unionin virallinen lehti C 230/12

Komission kertomus elintarvikkeiden säteilyttämisestä vuonna 2003

(2006/C 230/07)

TIIVISTELMÄ

Ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä 22. helmikuuta 1999 annetun Euroopan parlamentin ja neuvoston direktiivin 1999/2/EY 7 artiklan 3 kohdan mukaisesti jäsenvaltioiden on toimitettava vuosittain komissiolle

— säteilyttämislaitoksissa tehtyjen tarkastusten tulokset, erityisesti käsitellyt tuoteryhmät ja -määrät sekä käytetyt annokset, ja

— tuotteen kaupan pitämisen aikana tehtyjen tarkastusten tulokset sekä tiedot käsittelyn paljastamiseksi käytettävistä menetelmistä.

Vuonna 2003 kahdeksassa jäsenvaltiossa toimi hyväksyttyjä säteilyttämislaitoksia. Kaikki jäsenvaltiot kahta lukuun ottamatta toimittivat vaaditut tiedot käsitellyistä tuoteryhmistä ja -määristä sekä käytetyistä annoksista.

Vuonna 2003 yhdessätoista jäsenvaltiossa tehtiin tarkastuksia markkinoille saatetuille elintarvikkeille, neljässä sen ei sijaan tehty analyyttisiä tarkastuksia kertomuksen kattamalla ajanjaksolla. Vuonna 2003 tarkastettiin yhteensä noin 5 600 elintarvikenäytettä. Markkinoilla olevista tuotteista noin 2,1 prosenttia (ilman ravintolisiä) oli säteilytettyjä, ilman että niissä oli siitä merkintää. Tällaisia tuotteita olivat yritit ja mausteet tai yrttejä tai mausteita sisältävät elintarvikkeet, sammakonreidet, vesiviljelystä saatavat eläintuotteet, sienet, tuoreet hedelmät, tee, kahvi, kastikkeet ja vastaavat tuotteet. Vuonna 2003 kiinnitettiin erityistä huomiota ravintolisiin. Kävi ilmi, että kyseistä tuoteluokkaa olisi erityisesti valvottava, sillä 16 prosenttia tarkastetuista tuotteista oli säteilytettyjä.

Käytettävissä olevien tietojen perusteella komissio katsoo, että yleinen tilanne ei ole muuttunut vuoteen 2002 verrattuna, vaikka tarkastuksia suorittavien jäsenvaltioiden määrä onkin kasvanut.

1. OIKEUSPERUSTA JA TAUSTAA

Ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä 22. helmikuuta 1999 annetun Euroopan parlamentin ja neuvoston direktiivin 1999/2/EY (1) 7 artiklan 3 kohdan mukaisesti jäsenvaltioiden on toimitettava vuosittain komissiolle

säteilyttämislaitoksissa tehtyjen tarkastusten tulokset, erityisesti käsitellyt tuoteryhmät ja -määrät sekä käytetyt annokset

ja

tuotteen kaupan pitämisen aikana tehtyjen tarkastusten tulokset sekä tiedot käsittelyn paljastamiseksi käytettävistä menetelmistä.

Komission on julkaistava vuosikertomusten tulokset Euroopan unionin virallisessa lehdessä.

Tämä kertomus kattaa ajanjakson 1. tammikuuta 2003 — 31. joulukuuta 2003.

Euroopan komission terveys- ja kuluttaja-asioiden pääosaston www-sivuilla (2) on tietoja elintarvikkeiden säteilyttämiseen liittyvistä yleisistä näkökohdista.

1.1. Säteilyttämislaitokset

Direktiivin 1999/2/EY 3 artiklan 2 kohdan mukaan elintarvikkeita voidaan säteilyttää vain hyväksytyissä säteilyttämislaitoksissa. Jäsenvaltioiden toimivaltaiset viranomaiset antavat hyväksynnän EU:n alueella sijaitseville laitoksille. Jäsenvaltioiden on ilmoitettava komissiolle hyväksymistään säteilyttämislaitoksista (7 artiklan 1 kohta).

Komissio on julkaissut luettelon jäsenvaltioiden hyväksytyistä laitoksista (3).

1.2. Säteilytetyt elintarvikkeet

Kuivattujen mausteyrttien, mausteiden ja maustekasvien säteilyttäminen on sallittua EU:ssa (ionisoivalla säteilyllä käsiteltyjä elintarvikkeita ja elintarvikkeiden ainesosia koskevan yhteisön luettelon vahvistamisesta 22. helmikuuta 1999 annettu Euroopan parlamentin ja neuvoston direktiivi 1999/3/EY (4)). Lisäksi viisi jäsenvaltiota on ilmoittanut pitäneensä tietyille elintarvikkeille annetut kansalliset luvat voimassa direktiivin 1999/2/EY 4 artiklan 4 kohdan mukaisesti. Komissio on julkaissut luettelon kansallisista luvista (5).

Direktiivin 1999/2/EY 6 artiklan mukaan säteilytettyjen elintarvikkeiden tai koostetun elintarvikkeen säteilytettyjen ainesosien pakkausmerkinnöissä on oltava maininta ”säteilytetty” tai ”käsitelty ionisoivalla säteilyllä”.

Euroopan standardointikomitea (CEN) on komission antaman toimeksiannon perusteella standardoinut useita analyysimenetelmiä asianmukaisten pakkausmerkintöjen takaamiseksi tai sellaisten tuotteiden paljastamiseksi, joiden säteilyttämiseen ei ole myönnetty lupaa.

2. SÄTEILYTTÄMISLAITOKSISSA TEHTYJEN TARKASTUSTEN TULOKSET

Jäsenvaltiot toimittivat seuraavat tiedot:

2.1. Belgia

Toimivaltaisen viranomaisen vuonna 2003 tekemä tarkastus vahvisti, että säteilyttämislaitos IBA Mediris S.A. noudattaa direktiivin 1999/2/EY vaatimuksia.

Seuraavassa taulukossa esitetään IBA Mediris S.A. –säteilyttämislaitoksessa vuonna 2003 säteilytettyjen elintarvikkeiden luokat ja määrät.

Elintarvike Määrä (tonneina) Katkaravut 624,5 Sammakonreidet 2 501,5 Yrtit, mausteet ja maustekasvit 468,5 Jäädytetyt kasvikset 144,1 Juusto 58 Munat 419 Siipikarjanliha ja riista 915,5 Liha 159,4 Kalat 289,5 Kuivatut hedelmät 13,6 Hedelmäpastat 73,4 Tärkkelys 56,3 Proteiinit 37,1 Valmisruoat 167,5 Yhteensä 5 928

2.2. Saksa

Saksassa toimi tarkastelujaksolla neljä hyväksyttyä säteilyttämislaitosta:

a) Gamma Service Produktbestrahlung GmbH, Radeberg

Laitos tarkastettiin vuonna 2002.

Seuraavassa taulukossa esitetään Gamma Service Produktbestrahlung GmbH -laitoksessa vuonna 2003 säteilytettyjen elintarvikkeiden luokat ja määrät sekä keskimääräiset absorboituneet annokset.

Elintarvike Määrä (tonneina) Keskimääräinen absorboitunut annos (kGy) Öljysiemenet 1,5 <10 Kuivatut kasvikset 67 <10 Mausteet ja maustesekoitukset 12,8 <10 Mausteet, maustesekoitukset ja maustevalmisteet 195,6 <10 Yrtit 3,5 <10 Yrtit 29 <10 Teen kaltaiset tuotteet 106 <10 Muut (kitosaani, merileväjauhe, rakkolevä, happomarjat) 1,5 4,5-12,1 EU yhteensä 16,3 Kolmannet maat yhteensä 400,6 Kaikki yhteensä 416,9

b) Beta-Gamma Service GmbH&Co. KG, Wiehl

Laitos hyväksyttiin 15. elokuuta 2003. Vuonna 2003 ei tehty lisätarkastuksia. Seuraava tarkastus oli tarkoitus suorittaa kalenteriviikolla 13/2004.

Seuraavassa taulukossa esitetään Gamma Service GmbH&Co. KG -laitoksessa vuonna 2003 säteilytettyjen elintarvikkeiden luokat ja määrät sekä keskimääräiset absorboituneet annokset.

Elintarvike Määrä (tonneina) Keskimääräinen absorboitunut annos [kGy] Kasvikset Jauhettu piparjuuri 2,5 8,6 Selleri, jauhettu piparjuuri 1,77 6,2 Tuoreet herkkusienet Nurmiherkkusienet 1,89 6,4 Nurmiherkkusienet 0,936 6,2 Nurmiherkkusienet 2,736 6,3 Voitatti 1,005 10,0 Sienituotteet Voitatti rakeina 1,2 6,6 Tuoreet vihannekset Vihreät paprikat 8,283 10,8 Sekavihannekset 1,0 10,8 Selleri 0,3 6,1 Mausteet Maustesekoitukset 2,55 10,0 Yhteensä 24,17

c) Isotron Deutschland GmbH, Allershausen

Laitos tarkastettiin vuonna 2002.

Seuraavassa taulukossa esitetään Isotron Deutschland GmbH -laitoksessa vuonna 2003 säteilytettyjen elintarvikkeiden luokat ja määrät sekä keskimääräiset absorboituneet annokset.

Elintarvike Määrä (tonneina) Keskimääräinen absorboitunut annos [kGy] Maitotuotteet 0,135 6 Tee ja teen kaltaiset tuotteet 266,49 ≤ 10 Mausteet, maustesekoitukset ja maustevalmisteet 109,41 ≤ 10 3,49 ≤ 10 Yrtit 49,68 ≤ 10 EU yhteensä 3,49 Kolmannet maat yhteensä 425,72 Kaikki yhteensä 429,21

d) Gamma-Service GmbH&Co KG, Bruchsal

Laitoksessa ei säteilytetty elintarvikkeita vuonna 2003.

2.3. Tanska

LR Plast -laitos lopetti säteilytystoimintansa 31. lokakuuta 2003 ja on siksi poistettu elintarvikkeita ja elintarvikkeiden ainesosia ionisoivalla säteilyllä käsittelyä varten hyväksyttyjen laitosten luettelosta.

Vuonna 2003 ei suoritettu tarkastuksia.

2.4. Espanja

IONMED S.A. -laitos hyväksyttiin vuonna 2002 elintarvikkeiden säteilyttämistä varten.

Tarkastusta ei ole suoritettu, viranomaiset aikovat ainoastaan valvoa omatoimista tarkastusjärjestelmää.

Seuraavassa taulukossa esitetään laitoksessa vuonna 2003 säteilytettyjen elintarvikkeiden luokat ja määrät sekä keskimääräiset absorboituneet annokset.

Elintarvike Määrä (tonneina) Keskimääräinen absorboitunut säteilyannos (kGy) Yrtit, mausteet ja maustekasvit 393,8 3-8

2.5. Ranska

Kaikki hyväksytyt säteilyttämislaitokset tarkastettiin vuonna 2003.

Seuraavassa taulukossa esitetään Ranskassa vuonna 2003 säteilytettyjen elintarvikkeiden luokat ja määrät.

Elintarvike Määrä (tonneina) Keskimääräinen absorboitunut säteilyannos (kGy) Mausteet, maustekasvit ja kuivatut vihannekset 894 10 Pakastetut mausteyrtit 4 10 Kuivatut hedelmät ja vihannekset 21 1 Viljahiutaleet maitotuotteita varten 2 10 Arabikumi 141 3 Kaseiinit, kaseinaatit 15 6 Mekaanisesti erotettu liha, kananliha ja kanan muut osat 2 290 5 Pakastetut sammakonreidet 1 006 5 Yhteensä 4 383

2.6. Italia

Italiassa on yksi elintarvikkeiden säteilyttämistä varten hyväksytty laitos.

Kyseinen jäsenvaltio ei ole toimittanut tietoja laitoksessa suoritettujen tarkastusten tuloksista.

2.7. Alankomaat

Alankomaissa suoritettiin vuonna 2003 seuraavat tarkastukset:

a) Isotron-laitos, Ede

— HACCP-järjestelmän tarkastus 4. helmikuuta;

— yleistarkastus 14. toukokuuta.

b) Isotron-laitos, Etten-Leur

— HACCP-järjestelmän tarkastus 17. kesäkuuta.

Seuraavassa taulukossa esitetään Eden ja Etten-Leurin kahdessa tuotantolaitoksessa säteilytettyjen elintarvikkeiden luokat ja määrät.

Elintarvike Määrä (tonneina) Mausteet ja yrtit 1 756,8 Kuivatut vihannekset 2 191,2 Siipikarjan liha (pakastettu) 95,2 Katkaravut (pakastetut) 196,8 Sammakonosat 184 Munanvalkuaiset (jäähdytetyt) 359,2 Elintarvikkeet (6) 781,6 Elintarvikenäytteet 24,8 Yhteensä 5 589,6

2.8. Yhdistynyt kuningaskunta

Yhdistyneessä kuningaskunnassa on vain yksi elintarvikkeiden säteilytyslaitos, Swindonissa sijaitseva Isotron plc -laitos, jolla on lupa säteilyttää tiettyjä mausteita ja yrttejä. Mitään elintarvikkeita ei säteilytetty vuonna 2003.

Laitosta ei tarkastettu vuonna 2003.

2.9. Tiivistelmä EU:n tilanteesta

Kertomuksen kattamalla ajanjaksolla EU:ssa säteilytettyjen elintarvikkeiden ilmoitettu määrä on 17 164 tonnia. Osa tästä määrästä on säteilytetty vientiä varten.

3. TUOTTEIDEN KAUPAN PITÄMISEN AIKANA TEHTYJEN TARKASTUSTEN TULOKSET SEKÄ SÄTEILYTETTYJEN ELINTARVIKKEIDEN HAVAITSEMISEKSI KÄYTETYT MENETELMÄT

Jäsenvaltiot toimittivat seuraavat tiedot:

3.1. Itävalta

Sata näytettä tarkastettiin ionisoivalla säteilyllä käsittelyn osalta. Säteilytys voitiin osoittaa maustetusta yrttiteestä otetuissa kahdess näytteessä. Näytteet oli otettu tarkastuksen yhteydessä, joka suoritettiin elintarvikkeita ja rehuja koskevaan nopeaan hälytysjärjestelmään (RASFF) tulleen ilmoituksen perusteella. Testatut tuotteet ja otettujen näytteiden lukumäärä:

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: säteilytetty, ei asianmukaista merkintää (alkuperä) Maustekasvit ja yrtit 45 0 EN 1788 Yrttitee (maustettu) 13 2 (tuntematon alkuperä) EN 1788 Kanat 13 0 EN 1786 Kalkkuna 2 0 EN 1786 Ankat 12 0 EN 1786 Hanhet 7 0 EN 1786 Yhteensä 92 2 Yhteensä prosenttia analysoiduista näytteistä 97,8 2,2

3.2. Belgia

Vuonna 2003 analysoitiin 12 sammakonreisistä otettua näytettä, joista 9 oli säteilytetty, mutta asianmukaiset merkinnät puuttuivat. Juustosta otetuista 25 näytteestä 5 oli säteilytetty eikä niissä ollut asianmukaisia pakkausmerkintöjä.

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: säteilytetty, ei asianmukaista merkintää (alkuperä) Sammakonreidet 12 9 EN 1785 Juusto 25 5 EN 1785 Yhteensä 37 14 Yhteensä prosenttia analysoiduista näytteistä 62,8 37,8

3.3. Saksa

Maassa tarkastettiin 3 634 elintarvikenäytettä, joista 69 oli säteilytetty, vaikkei niissä ollut tästä merkintää. Teestä, teen kaltaisista tuotteista ja ravintolisistä suuri osuus oli säteilytetty.

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: säteilytetty, ei asianmukaista merkintää (alkuperä) (7) Maito ja maitotuotteet 2 EN 1788 Yrttijuusto ja juusto 124 1 (Ranska) EN 1788, muutettu EN 1784 EN 1787 EN 1788 Yrttivoi 22 EN 1787 EN 1788 Munat ja munatuotteet 4 EN 1784, muutettu Liha (myös pakastettu liha, siipikarjaa ja riistaa lukuun ottamatta) 5 EN 1784, muutettu EN 1786 Lihavalmisteet (makkaroita lukuun ottamatta) 65 EN 1784, muutettu EN 1786 EN 1788 Makkarat 102 EN 1784, muutettu EN 1786 EN 1788 Siipikarja 233 EN 1784, muutettu EN 1786 EN 1788 Riista 6 EN 1786 Kala ja kalastustuotteet 144 Yhteensä 8, joista: 3 kuivattua mustekalaa (Alankomaat; Intian valtameri) 1 kuivattua sardiinia (Alankomaat; Intian valtameri) 4 (Thaimaa, tuotu Alankomaiden kautta) EN 1784, muutettu EN 1786 EN 1788 Äyriäiset, nilviäiset, simpukat ja muut vesieläimet ja niistä saatavat tuotteet 248 3 (Indonesia) EN 1784, muutettu EN 1786 EN 1788 EN 13751 L 12.01-1 Palkokasvit 12 EN 1786 EN 1787 EN 1788 EN 13751 (seulonta) Keitot ja kastikkeet 62 2 EN 1787 EN 1788 Vilja ja viljatuotteet 71 EN 1786 EN 1788 Öljysiemenet 10 EN 1787 EN 1788 EN 13751 Pähkinät 214 EN 1784, muutettu EN 1786 EN 1788 EN 1787 EN 13751 Perunat, tärkkelyspitoisten kasvien osat 115 EN 1788 EN 13751 L 53.00-2 Tuoreet vihannekset ja salaatti 36 EN 1787 EN 1788 EN 13751 Kuivatut vihannekset ja vihannestuotteet 67 EN 1787 EN 1788 EN 13751 (seulonta) Tuoreet sienet 49 EN 1788 Kuivatut sienet tai sienituotteet 163 2 (Saksa) EN 1787 EN 1788 EN 13751 (seulonta) Tuoreet hedelmät 148 EN 1784, muutettu EN 1786 EN 1787 EN 1788 EN 13751 Kuivatut hedelmät tai hedelmätuotteet 83 EN 1786 EN 1787 EN 1788 EN 13708 EN 13751 (seulonta) L 30.00-3 Kaakaojauhe 10 EN 1788 Raakakahvi 19 EN 1788 Tee ja teen kaltaiset tuotteet 209 Yhteensä 18, joista: 16 (Alankomaat) EN 1786 EN 1787 EN 13751 (seulonta) Valmisateriat 37 3 (1 Taiwan, 1 Thaimaa, 1 Vietnam) EN 1784 EN 1787 EN 1788 EN 13751 (seulonta) Mausteet, myös maustevalmisteet ja maustesuolat 901 Yhteensä 23, joista: 1 pippuri (Madagaskar) 2 yrtti/paprikasekoitukset (Israel) 2 (Saksa) Muut: tuntematon alkuperä EN 1784 EN 1786 EN 1787 EN 1788 EN 13751 (seulonta) L 12.01-1 L 53.00-3 Yrtit 357 1 EN 1784 EN 1786 EN 1787 EN 1788 EN 13751 (seulonta) Aasialaiset nuudelivälipalat, cocktailpalat, pizza, pikkupurtava (TV snacks) 5 EN 1787 EN 1788 Ravintolisät 78 8 EN 1786 EN 1788 EN 13751 (seulonta) Muut 33 EN 1784 EN 1786 EN 1787 EN 1788 Yhteensä 3 634 69 Yhteensä prosenttia analysoiduista näytteistä 98,1 1,9

3.4. Tanska

Tanskan eläinlääkintä- ja elintarvikehallinto tarkasti vuonna 2003 yrttilisiä ja ravintolisiin tarkoitettuja yrttiraaka-aineita. Tanskassa sijaitsevilta valmistajilta ja maahantuojilta kerättiin yhteensä 106 näytettä. Analyysin tulokset osoittivat, että niistä 11 oli säteilytettyjä tai ne sisälsivät säteilytettyjä ainesosia. Muissa neljässä näytteessä oli merkkejä säteilytetystä vähäisestä ainesosasta. Yhdessäkään tarkastetuista tuotteista ei ollut mainintaa säteilyttämisestä.

Tanskalaiset yritykset ovat lisäksi velvollisia itse valvomaan, että sääntöjä noudatetaan. Tanskan eläinlääkintä- ja elintarvikehallinto tarkistaa omatoimiset valvontatoimenpiteet asiakirjatarkastuksin.

Edellisten vuosien tavoin myös vuonna 2003 suoritettiin säännöllisiä mikrobiologisia testejä Tanskassa markkinoilla oleville elintarvikkeille. Tulokset eivät kuitenkaan antaneet syytä epäillä säteilytystä, joten näytteitä ei kerätty analyysia varten.

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: erittäin todennäköistä, että tuotteen sisältämä vähäinen ainesosa on säteilytetty Tulos: säteilytetty, ei asianmukaista merkintää Huumeita sisältävät ravintolisät ja niiden raaka-aineet 91 4 11 EN 13783 (seulonta) ja EN 1788 (tarkistus) Yhteensä 91 4 11 Yhteensä prosenttia analysoiduista näytteistä 85,8 3,8 10,4

3.5. Espanja

Vuonna 2003 ei tehty analyyttisiä tarkastuksia.

3.6. Suomi

Elintarvikkeiden säteilyttämistä tarkastavia elintarvikeviranomaisia on kaksi:

— Suomen elintarvikevirasto otti tuotteen kaupan pitämisen aikana suoritettavat elintarvikkeiden säteilytystarkastukset elintarvikkeiden virallista tarkastusta koskevaan ohjelmaansa vuonna 2003. Tarkastuksissa keskityttiin kala- ja äyriäistuotteisiin, joista otettuja näytteitä analysoitiin yhteensä 30. Yhdestäkään näytteestä ei löydetty säteilytettyä ainesta.

— Tulliviranomaisten suorittamissa tarkastuksissa keskityttiin kuivattuihin mausteisiin ja yrtteihin, joista otettuja näytteitä analysoitiin yhteensä 141. Kolmen maustenäytteen havaittiin sisältävän säteilytettyä ainesta. Yhtäkään kolmesta säteilytetystä näytteestä ei ollut merkitty asianmukaisesti.

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: säteilytetty, ei asianmukaista merkintää Katkaravut 9 0 EN 13751 seulontatarkoituksiin, vahvistettu EN 1788:lla Muut ravut 6 0 Sinisimpukat 8 0 Nilviäiset ja katkarapusekoitukset 2 0 Etanat 4 0 Sammakonreidet 1 0 Kuivatut mausteet ja yrtit 141 3 Yhteensä 171 3 Yhteensä prosenttia analysoiduista näytteistä 98,3 1,7

3.7. Ranska

Osana laitosten valvontaa esitettiin järjestelmällisesti pyyntö saada tutkia käsiteltyjä elintarvikkeita käyttävien asiakkaiden tilanne sen tarkastamiseksi, noudatetaanko säteilyllä käsiteltyjen elintarvikkeiden merkintöjä koskevia määräyksiä.

Ionisoivalla säteilyllä käsiteltyjä pähkinöitä käyttävälle valmistajalle ja ionisoivalla säteilyllä käsiteltyä mekaanisesti erotettua lihaa käyttäville kahdelle yritykselle annettiin virallinen kehotus muuttaa pakkausmerkintöjään.

Vuonna 2003 elintarvikkeista ei otettu näytteitä tuotteen kaupan pitämisen vaiheessa ionisoivalla säteilyllä käsittelyn havaitsemiseksi.

3.8. Kreikka

Rajalla otettiin ja tarkastettiin 17 näytettä. Yksi kaakaonäyte havaittiin säteilytetyksi.

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: säteilytetty, ei asianmukaista merkintää Tee — salvia 1 0 EN 13751 Yrtti — lehmus 1 0 Tee 2 0 Pippuri 1 0 Kamomilla 1 0 Basilika 1 0 Minttu 1 0 Kuivatut sipulit 1 0 Yrtti — saarni 1 0 Laventeli 1 0 Rosmariini 1 0 Kaakao 1 1 Yrtti — koiranruusu 1 0 Yrtti — juolavehnä 1 0 Anis 1 0 Yhteensä 16 1 Yhteensä prosenttia analysoiduista näytteistä 94,1 5,9

3.9. Italia

Vuonna 2003 ei tehty analyyttisiä tarkastuksia.

3.10. Irlanti

Environmental Health Services ja Public Analysts' Laboratories of the Health Boards suorittavat direktiivin 1999/2/EY noudattamista koskevat tarkastukset Irlannin elintarviketurvallisuusviranomaisen kanssa tekemänsä palvelusopimuksen puitteissa. Vuonna 2003 analysoitiin yhteensä 357 näytettä: kuivatettuja mausteita ja yrttejä, ravintolisiä, tuoreita mansikoita ja muita tuotteita. Yhteensä 12 näytettä (9 ravintolisää ja 3 mausteita) sisälsi kokonaan tai osittain säteilytettyä ainesta. Yhtään 12 positiivisesta näytteestä ei oltu merkitty säteilytetyksi.

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: säteilytetty, ei asianmukaista merkintää Kuivatut mausteet ja yrtit 228 3 (viisimaustesekoitus, 2 muuta) EN 13751 seulontatarkoituksiin, vahvistettu EN 1788:lla Ravintolisät 77 9 (3 ginseng, 3 aloe vera, inkiväärinjuuri, valkosipuli, agnacast (siveydenpuu-uute)) Tuoreet mansikat 18 0 Kahvi, tee 9 0 Muut 13 0 Yhteensä 345 12 Yhteensä prosenttia analysoiduista näytteistä 96,6 3,4

3.11. Luxemburg

Vuonna 2003 ei tehty analyyttisiä tarkastuksia.

3.12. Alankomaat

Näytteitä otettiin markkinoilla toimivissa vähittäisliikkeissä. Kaikki analyysit suoritettiin Zutphenissa sijaitsevassa Inspectorate of Health Protection -laitoksen laboratoriossa. Vuonna 2003 otettiin 700 näytettä suunnitellun ohjelman mukaisesti ja analysoitiin seuraavassa taulukossa esitetyin menetelmin. Näistä 700 näytteestä 37 oli säteilytettyjä, mutta yhdessäkään ei ollut siitä merkintää. Tuottajille lähetettiin näin ollen virallinen raportti vaatimusten rikkomisesta. Eri tuotteiden analyysien tulokset ja käytetyt menetelmät esitetään seuraavassa taulukossa:

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: säteilytetty, ei asianmukaista merkintää Mansikat 33 0 EN 1788 Sienet 62 3 EN 13751 EN 1788 Ravintolisät 162 25 EN 13751, EN 1788 Yrtit ja mausteet (esipakatut) 461 4 EN 13751 EN 1788 Kala (kuivattu) 5 5 EN 1788 Yhteensä 723 37 Yhteensä prosenttia analysoiduista näytteistä 95,1 4,9

3.13. Portugali

Vuonna 2003 otettiin kahdeksan näytettä yrteistä ja mausteita, ja ne analysoitiin EN 1787-menetelmän mukaisesti. Yhtäkään niistä ei ollut säteilytetty.

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: säteilytetty, ei asianmukaista merkintää Yrtit ja mausteet 8 0 EN 1787 Yhteensä 8 0 Yhteensä prosenttia analysoiduista näytteistä 100 0

3.14. Ruotsi

Ruotsin elintarvikevirasto suoritti säteilytettyjen elintarvikkeiden tarkastuksen analyysimenetelmää koskevan tietämyksen päivittämiseksi. Vuonna 2003 otettiin seitsemän näytettä. Viisi näytettä otettiin lihaa myyvissä kaupoissa lähinnä linnunlihasta ja kaksi näytettä juustosta. Säteilytettyjen elintarvikkeiden analyysimenetelmä on eurooppalaisessa standardissa EN 1784 oleva menetelmä.

Analysoituja seitsemää näytettä ei ollut säteilytetty.

3.15. Yhdistynyt kuningaskunta

Elintarvikestandardivirasto (Food Standards Agency) on tietoinen 415 tuotteesta, joista paikalliset valvontaviranomaiset ottivat vuonna 2003 näytteitä, jotka ne analysoivat standardoiduilla havaitsemistesteillä. Näistä 415 näytteestä 44 oli säteilytettyjä. On huomattava, että 25 näytteen osalta tulokset kirjattiin epävarmoiksi, koska ne tunnistettiin keskitasoisiksi CEN-menetelmällä EN 13751. Tulokset eivät ole varmoja koska lisäanalyysiä ei tehty.

Yhdistyneessä kuningaskunnassa on myynnissä säteilytettyjä ravintolisiä. Säteilytetyistä 29 ravintolisästä 13 sisälsi säteilytetyn ainesosan. Kolmessa ravintolisässä säteilytetty ainesosa oli vähäinen, ja sen osuudeksi arvioitiin vähemmän kuin muutama prosentti koko tuotteesta.

Analysoitu elintarvike Analysoitujen näytteiden määrä Käytetty CEN-menetelmä Tulos: ei säteilytetty Tulos: ei varmaa tulosta Tulos: säteilytetty Kuivatut yrtit ja mausteet ja maustekasvit 240 21 11 EN 13751:2002 EN 1788:2001 Kanakeitto 1 0 0 EN 13751:2002 Mansikat 10 0 0 EN 13751:2002 Herkkusienet ja syötävät sienet 3 0 0 EN 13751:2002 Sammakonreidet 1 0 0 EN 1786:1996 Yrttiteet 6 3 0 EN 13751:2002 Kala- ja äyriäisruoat, mm. nilviäiset, katkaravut ja kala 51 0 4 EN 13751:2002 EN 1788:2001 Ravintolisät 34 1 29 (8) EN 13751:2002 EN 1788:2001 Yhteensä 346 25 44 Yhteensä prosenttia analysoiduista näytteistä 83,4 6 10,6

3.16. Tiivistelmä EU:n tilanteesta

Seuraavassa taulukossa esitetään koko EU:ssa analysoidut näytteet ja saadut tulokset:

Jäsenvaltio Analysoitujen näytteiden määrä Tulos: ei säteilytetty Tulos: säteilytetty, ei asianmukaista merkintää A 92 2 B 37 14 D 3 634 69 DK 91 11 E — — FIN 171 3 F — — EL 16 1 I — — IRL 345 12 L — — NL 723 37 P 8 0 S 7 0 UK 346 44 Yhteensä 5 470 193 Yhteensä prosenttia analysoiduista näytteistä 96,5 3,5

4. PÄÄTELMÄT

4.1. Säteilyttämislaitoksissa tehtyjen tarkastusten tulokset

Jäsenvaltioiden edellytetään direktiivin 1999/2/EY mukaan ilmoittavan komissiolle säteilyttämislaitoksissa tehtyjen tarkastusten tuloksista, säteilytettyjen elintarvikkeiden luokista ja määristä sekä käytetyistä keskimääräisistä annoksista.

Vuonna 2003 kahdeksassa jäsenvaltiossa toimi hyväksyttyjä säteilyttämislaitoksia. Kaikki jäsenvaltiot, lukuun ottamatta Italiaa ja Tanskaa, joissa laitos oli lopettanut säteilyttämistoiminnan vuonna 2003, toimittivat vaaditut tiedot käsiteltyjen tuoteryhmien ja -määrien sekä käytettyjen annosten osalta.

EU:ssa vuonna 2003 säteilytettyjen elintarvikkeiden ilmoitettu määrä on 17 164 tonnia.

4.2. Tuotteiden kaupan pitämisen aikana tehtyjen tarkastusten tulokset

Vuonna 2003 yksitoista jäsenvaltiota teki analyyttisiä tarkastuksia ja toimitti vaaditut tiedot. Neljässä jäsenvaltiossa ei tehty analyyttisiä tarkastuksia kertomuksen kattamalla ajanjaksolla. Espanjalla, Italiassa ja Luxemburgilla ei ole analyysivalmiuksia, ja Ranska päätti olla suorittamatta analyyttisiä tarkastuksia vuonna 2003.

Vuoden 2003 tilanne on samankaltainen kuin vuoden 2002. Markkinoilta löytyi vain muutamia tuotteita (3,5 %), joita oli säteilytetty, ilman että tätä oli mainittu pakkausmerkinnöissä. Eräät jäsenvaltiot (DE, DK, IRL, NL et UK) päättivät tarkastaa ravintolisät erityisen tarkasti, koska vuonna 2002 suuren osuuden tuotteista (29,5 %) havaittiin olevan säteilytettyjä ja merkitsemättömiä. Vuonna 2003 tarkastettiin 524 näytettä, joista 82 oli säteilytettyjä (16 %).

Tarkastuksia tehtiin yhteensä noin 5 000 elintarvikenäytteelle, joista noin 2,1 prosenttia (lukuun ottamatta säteilytettyjä ravintolisiä Yhdistyneessä kuningaskunnassa, Tanskassa, Irlannissa, Saksassa ja Alankomaissa) oli säteilytetty mutta ei merkitty. Kasvua on 0,7 prosenttia vuoteen 2002 verrattuna. Tämä saattaa johtua siitä, että näytteenotto oli kohdennetumpaa ja että useammat jäsenvaltiot tekevät tätä nykyä analyyttisiä tarkastuksia.

4.3. Tarkastustulosten toimittamisen määräaika vuoden 2004 raporttia varten

Vuonna 2004 direktiivin 1999/2/EY 7 artiklan 3 kohdan mukaisesti tehtyjen tarkastusten tulokset on toimitettava komissiolle 30. huhtikuuta 2005 mennessä.

(1) EYVL L 66, 13.3.1999, s. 16.

(2) http://europa.eu.int/comm/food/food/biosafety/irradiation/index_en.htm

(3) EUVL C 187, 7.8.2003, s. 13.

(4) EYVL L 66, 13.3.1999, s. 6.

(5) EUVL C 56, 11.3.2003, s. 5.

(6) Kolmansiin maihin vietäviksi tarkoitetut tuotteet.

(7) Elintarvikkeita, joissa on merkintä säteilyttämisestä, ei tarkasteta.

(8) 29 säteilytetystä ravintolisästä 13 sisälsi säteilytetyn ainesosan.